
NÁVRH

UZNESENIA VLÁDY SLOVENSKEJ REPUBLIKY
č. 
z ................2023

k Návrhu rozhodnutia o schválení Zmluvy o implementácii mimoriadnych opatrení na elimináciu dopadu nárastu cien elektrickej energie na vybrané skupiny odberateľov
	
Číslo materiálu:
	

	Predkladateľ:
	minister hospodárstva


Vláda
A.   	súhlasí

	A.1.	s rozhodnutím o schválení Zmluvy o implementácii mimoriadnych opatrení na elimináciu dopadu nárastu cien elektrickej energie na vybrané skupiny odberateľov (ďalej len „Zmluva“);


B.	ukladá

	ministrovi hospodárstva 

	B.1. 		prerokovať návrh Zmluvy s príslušnými útvarmi Európskej komisie s cieľom získať rozhodnutie a/alebo potvrdenie o tom, že opatrenia Slovenskej republiky podľa Zmluvy nepredstavujú v zmysle Zmluvy o fungovaní Európskej únie štátnu pomoc, resp. že predstavujú v zmysle Zmluvy o fungovaní Európskej únie štátnu pomoc, ktorá je zlučiteľná s vnútorným trhom, alebo získať iný súhlas so znením Zmluvy a s opatreniami predpokladanými v Zmluve, ktorý zabezpečí dostatočnú právnu istotu zmluvných strán, že uzavretie a plnenie Zmluvy nespôsobí porušenie pravidiel Európskej únie upravujúcich štátnu pomoc,

	B.2. 		zabezpečiť zapracovanie takých zmien do Zmluvy, ktorými Európska Komisia podmieni vydanie súhlasu podľa bodu B.1, 

	

	ministrovi hospodárstva 
	ministrovi financií

	B.3. 		podpísať a uzavrieť Zmluvu medzi zmluvnými stranami, ktorými sú Slovenská republika, v mene ktorej konajú Ministerstvo hospodárstva Slovenskej republiky a Ministerstvo financií Slovenskej republiky, Slovak Power Holding, B.V. (za majoritnú časť akcionárskej štruktúry), Slovenské elektrárne, a.s. (ako výrobca elektrickej energie) a Slovenský plynárenský priemysel, a.s. (ako Agent), a to v znení schválenom vládou SR a po zapracovaní zmien na základe bodu B.2;


C.	zrušuje

	C.1. 	bod C.3. uznesenia vlády SR č. 722 zo 16. novembra 2022 – uzavrieť Zmluvu o implementácii mimoriadnych opatrení na elimináciu dopadu nárastu cien elektrickej energie na vybrané skupiny odberateľov so spoločnosťami Slovak Power Holding, B.V., Slovenské elektrárne, a.s. a Slovenský plynárenský priemysel, a.s.



Vykonajú:	minister hospodárstva
	minister financií

